Separovať odpad sa ľahšie povie, než spraví. Veď predsa stačí oddeliť papier, sklo a plasty (v lepšom prípade aj nápojové kartóny, kovy, bioodpad a elektroodpad) od ostatného odpadu. V praxi však prídeme na to, že veľakrát netušíme, z čoho je obal vyrobený a do ktorej nádoby patrí. Alebo že nie každý papier, plast alebo sklo môžeme recyklovať. Napríklad použité papierové vreckovky, rolky z toaletného papiera, papierové prepravky z vajíčok alebo zamastené krabice od pizze vôbec nepatria do papiera. Rovnako ani plastové obaly znečistené chemikáliami nepatria medzi plasty. A čo vôbec znamenajú všetky tie zvláštne značky a symboly na obaloch? Zrazu zistíme, že z toho máme poriadny guľáš, ktorý od triedenia odpadu viac odrádza než motivuje. Takže v nasledujúcom článku sa celý proces separácie pokúsime sprehľadniť a čo najviac zjednodušiť.
Čo znamenajú recyklačné značky na obaloch?
Značka "Zelený bod"
Značka "Zelený bod" nám napovedá, že ňou označený obal je vhodný na recykláciu a patrí do nádoby na separovaný odpad. Takúto ochrannú známku získa len obal, za ktorý jeho výrobca zaplatil príspevok na krytie nákladov spojených so spätným zberom odpadov. Je znakom toho, že výrobca obalu pristupuje zodpovedne k ochrane životného prostredia.
Značka "Trojuholník zložený z troch šípok"
Trojuholníkový symbol s tromi šípkami označuje, z akého materiálu je obal vyrobený. Materiálové zloženie zistíme buď z číselného označenia v trojuholníku alebo podľa textovej skratky. Vďaka tomu vieme jednoducho určiť do ktorej zbernej nádoby odpad patrí.
V praxi sa môžeme stretnúť s tromi kombináciami zobrazenia symbolu:
- trojuholník zložený z troch šípok + číselné označenie + textová skratka
- trojuholník zložený z troch šípok + číselné označenie
- trojuholník zložený z troch šípok + textová skratka
Keďže každý materiál má priradené vlastné jedinečné číslo (číselné označenie) a textovú skratku, stačí nám poznať len jeden z týchto údajov na to, aby sme vedeli odpad zaradiť do správnej zbernej nádoby (pozri tabuľku nižšie).
Značka "Smetný kôš"
Značka hovorí len o tom, že obal máme po použití vhodiť do vhodnej nádoby na odpad. Nedefinuje však, či ide o nádobu na separovaný alebo komunálny odpad. Je preto na nás, aby sme posúdili, či je obal vhodný na recykláciu a patrí do separovaného odpadu alebo ide o zmesový obal, ktorý patrí do komunálneho odpadu.
Značka "Preškrtnutý smetný kôš"
Značka označuje nebezpečný odpad, ktorý nepatrí do žiadnej zo zberných nádob a je možné ho odovzdať len v zberných dvoroch alebo u predajcov daného tovaru (napríklad batérie, žiarivky a ďalšie elektrické a elektronické zariadenia).
Návod: Ako správne triediť odpady
Plasty
Plastovým výrobkom a obalom prislúcha číselné označenie 1 až 19. Patria do žltého kontajneru alebo do zbernej nádoby označenej žltou nálepkou. Niektoré mestá a obce zbierajú spolu s plastom aj nápojové kartóny alebo dokonca kovy. Túto informáciu poskytuje každá obec na svojej webovej stránke.
Recykláciou je možné z plastov vyrobiť obrovské množstvo ďalších výrobkov, ako napríklad nové PET fľaše, tepelné izolácie, ľahčený betón, ploty, odpadkové koše, záhradný nábytok, koberce, odevy, výplne zimných búnd a spacích vakov, odpadové vrecia a pod.
|PLAST - ŽLTÝ KONTAJNER|
|SYMBOL||ČÍSLO A SKRATKA||MATERIÁL||ČO SEM PATRÍ||ČO SEM NEPATRÍ|
|1 PET||Polyetylén tereftalát||


|2 HDPE||Polyetylén veľkej hustoty|
|3 PVC||Polyvinylchlorid|
|4 LDPE||Polyetylén malej hustoty|
|5 PP||Polypropylén|
|6 PS||Polystyrén|
|7 - 19||Ostatné plasty|
|V niektorých mestách a obciach sa do žltých kontajnerov triedia aj kovy a nápojové kartóny (Tetrapaky).|
Papier
Papieru a papierovým výrobkom prislúcha číselné označenie 20 až 39 a patria do modrej zbernej nádoby. Papier patrí medzi veľmi dobre recyklovateľné materiály, avšak opätovne ho môžeme spracovať len 5 až 7x. Následne sa už príliš opotrebuje a nie je možné z neho vyrobiť ďalšie výrobky. Z tohto dôvodu sa viac nerecyklujú napríklad papierové prepravky na vajíčka alebo rolky z toaletného papiera, ktoré recyklačným cyklom prešli už niekoľkokrát.
|PAPIER - MODRÝ KONTAJNER|
|SYMBOL||ČÍSLO A SKRATKA||MATERIÁL||ČO SEM PATRÍ||ČO SEM NEPATRÍ|
|20 PAP||Zvlnený kartón


(vlnitá lepenka)


|21 PAP||Nezvlnený kartón


(hladká lepenka)
|22 PAP||Papier|
|23 - 39||Ostatný papier|
Sklo
Sklo spoznáme podľa číselného označenia 70 až 79 a zbierame ho do zelenej zbernej nádoby. Jeho najväčšou výhodou je neobmedzený počet recyklácií. Recyklované výrobky nestrácajú nič na kvalite a vyznačujú sa rovnakými vlastnosťami ako úplne nové.
|SKLO - ZELENÝ KONTAJNER|
|SYMBOL||ČÍSLO A SKRATKA||MATERIÁL||ČO SEM PATRÍ||ČO SEM NEPATRÍ|
|GL 70||Bezfarebné sklo||


|GL 71||Zelené sklo|
|GL 72||Hnedé sklo|
|73 - 79||Ostatné sklo|
Nápojové kartóny
Nápojové kartóny sú vyrobené zo zmesi kartónu a hliníka alebo plastu a spoznáme ich podľa skratky C/PAP alebo číselného označenia 81 a 82. Niektoré mestá a obce majú pre ne vyhradené osobitné oranžové nádoby, iné ich zbierajú spolu s plastom do žltých košov. Ako je tomu v našom meste sa dopátrame na webových stránkach obce, nálepke na kontajneri alebo TU.
|NÁPOJOVÉ KARTÓNY - ORANŽOVÝ KONTAJNER|
|SYMBOL||ČÍSLO A SKRATKA||MATERIÁL||ČO SEM PATRÍ||ČO SEM NEPATRÍ|
|81 C/PAP||Kartón/Plasty (PurePak)


|82 C/PAP||Kartón/Hliník


(TetraPak)
|V niektorých mestách a obciach sa nápojové kartóny triedia do žltých kontajnerov.|
Kov
Kovom prislúcha číselné označenie 40 až 49 a triedia sa do červených zberných nádob. Rovnako ako nápojové kartóny, ich niektoré mestá a obce zbierajú spolu s plastami v žltých zberných nádobách. Túto informáciu si môžeme potvrdiť na webových stránkach svojej obce.
|KOV - ČERVENÝ KONTAJNER|
|SYMBOL||ČÍSLO A SKRATKA||MATERIÁL||ČO SEM PATRÍ||ČO SEM NEPATRÍ|
|40 FE||Oceľ||


|41 ALU||Hliník|
|42 - 49||Ostatné kovy|
|V niektorých mestách a obciach sa kovy triedia spolu s plastami do žltých kontajnerov.|
Bioodpad
Aj keď sa bioodpad javí ako neškodný, pokiaľ ho nevyseparujeme, poputuje na skládku, kde sa bude ďalej rozkladať a produktovať skleníkové plyny, hlavne metán. Na druhej strane, obec dokáže zozbieraný bioodpad ďalej spracovať a vytvoriť z neho bioplyn alebo záhradné hnojivo.
|BIOODPAD - HNEDÝ KONTAJNER|
|ČO SEM PATRÍ||ČO SEM NEPATRÍ|


Kompost
Ešte ekologickejšie, ako separovať bioodpad v mestských zberných nádobách je skompostovať ho doma v záhrade alebo v interiérovom kompostéri. Skompostovať môžeme podstatne viac druhov domácich "zvyškov", než koľko môžeme vyseparovať v mestských nádobách na bioodpad. Navyše získame vysoko kvalitné organické hnojivo pre vlastné rastliny, po ktorom budú rásť a kvitnúť ako divé.
|KOMPOST - DOMÁCI KOMPOSTÉR|
|ČO SEM PATRÍ||ČO SEM NEPATRÍ|


Elektroodpad
Elektroodpad patrí medzi nebezpečné odpady, obsahujúce toxické chemikálie a ťažké kovy, poškodzujúce životné prostredie a ľudské zdravie už aj pri veľmi malých koncentráciách. Na rozdiel od nebezpečných odpadov však neporušené zariadenia môžeme bezplatne odovzdať aj v predajniach elektroniky, pri kúpe nového zariadenia rovnakého typu. Batérie, mobilné telefóny a žiarovky môžeme dokonca odovzdať bez nutnosti zakúpenia nového výrobku.
|ELEKTROODPAD - ZBERNÝ DVOR|
|ČO SEM PATRÍ||ČO SEM NEPATRÍ|


Nebezpečné odpady
Nebezpečné odpady sú odpady, ktoré vo veľkej miere poškodzujú životné prostredie a dokonca sú jedovaté aj pre človeka. Spoznáme ich podľa symbolu oranžového štvorca s čiernym krížom v tvare X. Nevyhadzujú sa do žiadnej zbernej nádoby a dokonca ani do komunálneho odpadu. Odovzdať ich môžeme za poplatok v zberných dvoroch alebo bezplatne počas mobilného zberu odpadu, ktorý vyhlasuje dvakrát do roka obec.
|NEBEZPEČNÉ ODPADY - ZBERNÝ DVOR|
|ČO SEM PATRÍ||ČO SEM NEPATRÍ|


Oleje a tuky
Aj malé množstvo oleja dokáže nenávratne znečistiť obrovské množstvá vody. 1 liter domáceho oleja na varenie spoľahlivo znehodnotí 1 milión litrov vody a 1 liter motorového oleja sa postará o kontamináciu až 5 miliónov litrov vody. Preto olej nikdy nevylievame do drezu, kanalizácie, ani do pôdy, ale prefiltrovaný ho bezplatne odovzdáme napríklad v niektorej z čerpacích staníc Slovnaft, kde ho použijú na výrobu biopalivovej zložky do motorovej nafty.
|OLEJE A TUKY - ZBERNÝ DVOR|
|ČO SEM PATRÍ||ČO SEM NEPATRÍ|


Pneumatiky
Ani pneumatiky nepatria do komunálneho odpadu. Bezplatne ich môžeme odovzdať u ktoréhokoľvek predajcu pneumatík (bez nutnosti zakúpenia nových) alebo ich môžeme použiť v záhradke na vysadenie kvetov, výrobu skalky, posedenia, hojdačky, či kompostoviska.
|PNEUMATIKY - ZBERNÝ DVOR|
|ČO SEM PATRÍ||ČO SEM NEPATRÍ|


Lieky
Lieky nikdy nevyhadzujeme do komunálneho odpadu, ani ich nesplachujeme do záchoda. Po rozložení by prenikli do pôdy a podzemných vôd, z ktorých by ich čističky odpadových vôd nedokázali odfiltrovať. V pitnej vode by sa nám tak vratili do domácnosti späť. Všetky nepoužité lieky a lieky po záruke, ako aj veterinárne prípravky, je preto potrebné odovzdať v ktorejkoľvek lekárni, kde sa už postarajú o ich správnu likvidáciu.
|LIEKY - LEKÁREŇ|
|ČO SEM PATRÍ||ČO SEM NEPATRÍ||KDE ODOVZDAŤ|


Komunálny odpad
Medzi komunálny odpad už logicky patrí každý odpad, ktorý nepatrí do papiera, plastu, skla, bioodpadu, kovov, nápojových kartónov a zberných dvorov a nie je liekom alebo olejom.
|KOMUNÁLNY ODPAD|
|ČO SEM PATRÍ||ČO SEM NEPATRÍ|


Nezabúdajme, že ak chceme našej planéte naozaj pomôcť, nestačí len recyklovať odpad. Musíme sa hlavne snažiť čo najviac obmedziť jeho produkciu. Podrobný návod, ako začať ekologicky žiť a priblížiť sa zero waste nájdete v našom článku Ako na ekologickú domácnosť- Podrobný návod.
Všetky zložky našich produktov sú rastlinného pôvodu alebo sú ľahko biologicky odbúrateľné.
Nepodporujeme utrpenie živých tvorov. Preto naše produkty neobsahujú živočíšne enzýmy, tuky, oleje, žlč, ani farbivá.
Žiaden z našich výrobkov nebol a ani nikdy nebude testovaný na zvieratách. Všetky produkty však poctivo testujeme sami na sebe.
Na balenie objednávok používame len kompostovateľné, biodegradovateľné, recyklované alebo už predtým použité materiály.